Magiritsa

Magiritsa tai mageiritsa () on kreikkalainen karitsanlihakeitto. Perinteisesti se tehdään karitsan sisäelimistä ja syödään pääsiäisyön jumalanpalveluksesta palattua ensimmäisenä ateriana paaston jälkeen. Siihen aikaan, kun lampaat teurastettiin kotona, magiritsaan käytettiin pääsiäispäivän aterialle teurastetun lampaan sisäelimet. Keitto suurustetaan kananmunalla.

Keiton ajatellaan olevan sopivaa totuttamaan elimistöä lihansyöntiin neljänkymmenen päivän paaston jälkeen. Siitä on alueellisia versioita: jossain lisätään riisiä, toisin paikoin tomaattimurskaa. Kasvissyöjät tekevät magiritsansa sienistä ja kasviksista ja suurustavat sen munalla kuten perinteisessäkin ohjeessa.

Lähteet

Aiheesta muualla 

Keitot
Kreikkalaiset ruokalajit
Liharuoat
Pääsiäisruoat